Predkladacia správa

Podľa zákona č. 285, ktorým sa mení a dopĺňa zákon č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov a o doplnení niektorých zákonov, štatutárne orgány Slovenského pozemkového fondu vymenúva a odvoláva vláda Slovenskej republiky na návrh ministra pôdohospodárstva Slovenskej republiky.

V súlade s citovaným zákonom minister pôdohospodárstva Slovenskej republiky predkladá návrh na odvolanie Ing. Miroslava Mihalíka z funkcie generálneho riaditeľa Slovenského pozemkového fondu dňom 7. decembra 2009.

Súčasne predkladá návrh na odvolanie Mgr. Adriana Šándorčina z funkcie námestníka generálneho riaditeľa Slovenského pozemkového fondu dňom 7. decembra 2009.

Materiál, vzhľadom na jeho charakter, nebol predmetom medzirezortného pripomienkového konania a nemá finančný, ekonomický, environmentálny vplyv, vplyv na zamestnanosť a na podnikateľské prostredie.